একদিকে পরিবেশ দূষণ তো অন্য দিকে আমাদের অস্বাস্থ্যকর জীবনযাত্রা, নানা কারণে অল্প বয়সেই ত্বক সৌন্দর্য হারাতে শুরু করে। সেই সঙ্গে বলিরেখায় ভরে গিয়ে ত্বকের বয়সও যায় বেড়ে! তাই তো সময় থাকতে থাকতে ডিমের খোসার সাহায্য ত্বকের পরিচর্যা করুন। দেখবেন ভাল ফল পাবেন। এক্ষেত্রে পরিমাণ মতো ডিমের খোসার পাউডারের সঙ্গে অল্প করে লেবুর রস এবং চারকোল পাউডার মিশিয়ে একটা পেস্ট বানিয়ে ফেলুন। তারপর সেই মিশ্রনটি ৩০ মিনিট মুখে লাগিয়ে রেখে ধুয়ে ফেলুন। প্রসঙ্গত, এই ফেস মাস্কটি বানাতে যে যে উপকরণগুলি ব্যবহার করা হয়েছে, তাতে রয়েছে ব্লিচিং প্রপাটিজ। তাই তো এই পেস্টটি মুখে লাগালে ত্বক এত প্রাণবন্ত হয়ে ওঠে।